11. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε3/1506 της 17/27 Οκτ. 1983 (ΦΕΚ Β΄ 620) Εγγραφή πτυχιούχων Μέσων Τεχνικών–Επαγγελματικών Σχολών Παλαιού Τύπου στις σχολικές μονάδες Μέσης Τ.Ε.Ε. (Νόμ.576/77). Έχοντας υπόψη: 1.Τις διατάξεις του Νόμ. 576/77 (ΦΕΚ 102-Α 77) «περί οργανώσεως και διοικήσεως της Μέσης και Ανώτερης Τεχνικής και Επαγγ/κής Εκπ/σης». 2.Το Π.Δ. 294/79 (ΦΕΚ 87 Α΄ 79) «περί σχολικού έτους, εγγραφών, μετεγγραφών και λοιπών θεμάτων αφορώντων εις τα Λύκεια της Μέσης Τεχνικής και Επαγγ/κής Εκπ/σης», όπως συμπληρώθηκε με τα Π.Δ. 935/79 (ΦΕΚ 262 Α΄ 79) και 952/80 (ΦΕΚ 241 Α΄ 80). 3.Το άρθρ. 32 του Νόμ. 1304/82 «Για την επιστημονική Παιδαγωγική καθοδήγηση και τη διοίκηση στη Γενική και τη Μέση Τεχνική–Επαγγ/κή Εκπαίδευση και άλλες διατάξεις». 4.Την αριθ. Ε1/770/83 (ΦΕΚ 122 Β 83) Υπουργική Απόφαση με θέμα «Εγγραφές, μετεγγραφές μαθητών στις σχολικές μονάδες της Μέσης Τεχνικής και Επαγγ/κής Εκπαίδευσης». 5.Το γεγονός ότι οι Μέσες Τεχνικές–Επαγγ/κές Σχολές (Παλαιού Τύπου) έχουν παύσει να λειτουργούν σταδιακά από το σχολ. έτος 1977-78, οι πτυχιούχοι τους έπαυσαν να έχουν διέξοδο στις Ανώτερες Τεχνικές και Επαγγελματικές Σχολές και δεν μπορούν να εγγραφούν στις Σχολικές μονάδες του Νόμ. 576/77 για απόκτηση άλλης ειδικότητας, αποφασίζουμε: Περιπτώσεις εγγραφών Άρθρ.1.-Πτυχιούχοι Μέσων Τεχνικών–Επαγγ/κών Σχολών (Παλαιού Τύπου) εγγράφονται: α)Στην Β΄ τάξη των Τεχνικών–Επαγγ/κών Λυκείων και στον Τομέα που επιθυμούν. 32.Ε.ζ.7-8 Οργάνωση και Λειτουργία Τεχνικών Σχολών Οργάνωση και Λειτουργία Τεχνικών Σχολών 32.Ε.ζ.9-12 β)Στην Β΄ τάξη των Τεχνικών και Επαγγ/κών Σχολών (Νέου Τύπου), όταν επιθυμούν να πάρουν πτυχίο άλλης κατεύθυνσης, της ίδιας όμως ειδικότητας. γ)Στην Α΄ τάξη των Τεχνικών–Επαγγ/κών Σχολών (Νέου Τύπου), όταν επιθυμούν να πάρουν πτυχίο διαφορετικής ειδικότητας από αυτή της Σχολής αποφοίτησής τους. Δικαιολογητικά εγγραφής Άρθρ.2.-Για όλες τις περιπτώσεις εγγραφών του άρθρ. 1 απαιτούνται τα εξής δικαιολογητικά: α)Αντίγραφο πτυχίου ή φωτοαντίγραφο του πτυχίου (με φωτογραφία του ενδιαφερόμενου), επικυρωμένο από τον κατά τόπους αρμόδιο Προϊστάμενο Διεύθυνσης ή Γραφείου Μέσης Τεχνικής και Επαγγελματικής Εκπαίδευσης. β)Υπεύθυνη δήλωση του ενδιαφερομένου για τον τύπο του Λυκείου ή της Σχολής και τον Τομέα ή Τμήμα αντίστοιχα, που επιθυμεί να παρακολουθήσει. γ)Πιστοποιητικό του Δήμου ή της Κοινότητας στην οποία είναι εγγεγραμμένος, στην περίπτωση που δεν έχει αστυνομική ταυτότητα, ώστε να καταχωρηθούν τα στοιχεία που προβλέπονται στο άρθρ. 9 του Π.Δ. 294/79. Φοίτηση Άρθρ.3.-Για θέματα φοίτησης, απουσιών διαγωγής, εξετάσεων κλπ. ισχύουν τα αναφερόμενα στο Π.Δ. 294/79, όπως τροποποιήθηκε και συμπληρώθηκε. Προθεσμία εγγραφών για το σχολ. έτος 1983-84 Άρθρ.4.-1.Ειδικά για το σχολ. έτος 1983-84, η προθεσμία εγγραφών, για τις περιπτώσεις της απόφασης αυτής ορίζεται μέχρι την 31η Οκτ.1983. 2.Οι απουσίες των εγγραφομένων από την έναρξη των μαθημάτων μέχρι την ημέρα εγγραφής δεν θα ληφθούν υπόψη. 